Komission tiedonanto

Yhteistä digitaalista palveluväylää koskevan asetuksen täytäntöönpanon suuntaviivat

Vuosien 2019–2020 työohjelma

(2019/C 257/01)

Johdanto

Yhteistä digitaalista palveluväylää koskevan Euroopan parlamentin ja neuvoston asetuksen (EU) 2018/1724 (1) tarkoituksena on helpottaa sähköistä pääsyä sellaisiin tietoihin, hallinnollisiin menettelyihin ja neuvontapalveluihin, joita kansalaiset ja yritykset tarvitsevat liikkuessaan unionin sisällä, käydessään kauppaa toisessa jäsenvaltiossa ja sijoittautuessaan ja laajentaessaan liiketoimintaansa toiseen jäsenvaltioon.

Asetuksen 31 artiklan 1 kohdan mukaan tarkoituksena on hyväksyä vuotuinen työohjelma, jossa yksilöidään erityisesti seuraavat asetuksen täytäntöönpanoa helpottavat toimet:

— toimet tiettyjen tietojen esittämistavan parantamiseksi liitteessä I luetelluilla aloilla ja toimet, joilla helpotetaan sitä, että toimivaltaiset viranomaiset kaikilla tasoilla panevat vaatimuksen tarjota tietoja ripeästi täytäntöön

— toimet, joilla helpotetaan menettelyjen digitalisointia koskevan 6 artiklan ja sähköisten menettelyjen rajatylittävää käyttömahdollisuutta koskevan 13 artiklan noudattamista

— toimet, joilla varmistetaan 9–12 artiklassa esitettyjen tietoihin, menettelyihin ja neuvontapalveluihin sovellettavien laatuvaatimusten johdonmukainen noudattaminen

— toimet, jotka liittyvät palveluväylän tunnettuuden edistämiseen 23 artiklan 2 kohdan mukaisesti.

Komission suuntaviivojen tarkoituksena on laatia luettelo näistä toimista ja määrittää niiden eri täytäntöönpanovaiheille tarkka aikataulu. Luettelosta keskusteltiin palveluväylän koordinointiryhmässä asetuksen 31 artiklan 2 kohdan mukaisesti 26. helmikuuta 2019.

Muutamien toimien odotetaan valmistuvan lähellä joulukuun 2020 määräaikaa, minkä vuoksi ensimmäinen työohjelma kattaa ajanjakson yhteisen digitaalisen palveluväylän käyttöönottoon asti eli heinäkuusta 2019 joulukuuhun 2020.

Työohjelman täytäntöönpanoa seurataan sekä palveluväylän koordinointiryhmän verkkoyhteistyöalustan kautta että palveluväylän koordinointiryhmän kokouksissa.

Tässä komission tiedonannossa tarkoitetaan

— ’toimivaltaisella viranomaisella’ jäsenvaltion kansallisen, alueellisen tai paikallisen tason viranomaista tai elintä, jolla on erityisiä vastuita, jotka liittyvät asetuksen soveltamisalaan kuuluviin tietoihin, menettelyihin tai neuvonta- ja ongelmanratkaisupalveluihin

— ’kansallisilla koordinaattoreilla’ jäsenvaltioiden asetuksen 28 artiklan mukaisesti nimittämiä edustajia.

1. Tietojen ja palvelujen laatu

Tavoite 1.1: Varmistetaan tietojen saatavuus

Viite: 4 ja 5 artikla tietojen saatavuudesta, 9 artikla oikeuksia, velvollisuuksia ja sääntöjä koskevien tietojen laadusta.

Tausta

Kansalaiset ja yritykset saavat palveluväylän kautta riittävästi kattavia tietoja, joiden avulla ne voivat käyttää unionin oikeudesta ja kansallisesta lainsäädännöstä johtuvia oikeuksiaan ja velvoitteitaan. Nämä tiedot koskevat muun muassa hallinnollisia menettelyjä.

Asetuksen liitteessä I on luettelo aloista, joista komission ja jäsenvaltioiden on annettava kaikki kansalaisten ja yritysten kannalta tärkeät tiedot sähköisesti saataville 12. joulukuuta 2020 mennessä. Päällekkäisyyksien välttämiseksi (ks. tavoite 1.4) komissio julkaisee tietoa EU:n laajuisista oikeuksista ja velvoitteista Sinun Eurooppasi -portaalissa (2). Jäsenvaltiot julkaisevat suurimman osan vaadittavista kansallista täytäntöönpanoa koskevista tiedoista omissa portaaleissaan. Komissio ja jäsenvaltiot ovat sopineet, millä tavoin liitteen I aiheet jaetaan EU:n ja kansallisen tason verkkosivustojen välillä. Yhteisellä hakutyökalulla varmistetaan, että palveluväylän käyttäjät löytävät kaikki tiedot helposti.

Sinun Eurooppasi -portaalin nykyinen versio kattaa jo suuren määrän EU:n laajuisia oikeuksia ja velvoitteita. Siinä on myös jäsenvaltioiden antamaa tietoa joidenkin liitteessä I mainittujen aiheiden kansallisesta täytäntöönpanosta. Sinun Eurooppasi -portaalin kansallinen sisältö korvataan kansallisilla verkkosivustoilla olevilla tiedoilla 12. joulukuuta 2020 mennessä. Euroopan komissio on ehdottanut ohjeistusta siitä, miten Sinun Eurooppasi -portaalissa saatavilla olevaa kansallista sisältöä voitaisiin käyttää tai luoda uudelleen kansallisilla verkkosivustoilla.

Miten ja milloin?

Milloin Asia Toimija Vuoden 2019 kolmas–viimeinen neljännes Selvitetään, ovatko kaikkia liitteessä I mainittuja aloja koskevat vaadittavat tiedot sähköisesti saatavissa kansallisella tasolla. Nimetään toimivaltaiset viranomaiset. Laaditaan työsuunnitelma kansallisen tason tiedonpuutteiden korjaamiseksi. Kansalliset koordinaattorit Viim. vuoden 2019 viimeisellä neljänneksellä Annetaan perusohjeistusta sellaisista liitteessä I mainituista aiheista, joista ei vielä ole tietoja Sinun Eurooppasi -portaalissa. Komissio Vuoden 2020 ensimmäinen–toinen neljännes Korjataan kansallisen tason tiedonpuutteet. Kansalliset koordinaattorit Toimivaltaiset viranomaiset Vuoden 2020 ensimmäinen–toinen neljännes Korjataan EU:n tason tiedonpuutteet. Komissio Vuoden 2020 toinen neljännes Suoritetaan väliarviointi siitä, miten liitteessä I mainittuja aiheita koskevien tietojen esittämisessä on edistytty. Kansalliset koordinaattorit Komissio Vuoden 2020 toinen neljännes Kerätään kansallisiin tietoihin vievät linkit yhteiseen rekisteriin, jota hyödynnetään hakuvälineessä. Kansalliset koordinaattorit Komissio Vuoden 2020 kolmas–viimeinen neljännes Testataan hakuvälinettä, korjataan viat ja tehdään parannuksia. Komissio Vuoden 2020 viimeinen neljännes Annetaan tiedot kaikista liitteessä I mainituista aiheista vaadittavalla tasolla (EU:n taso tai kansallinen taso). Komissio Kansalliset koordinaattorit

Tavoite 1.2: Varmistetaan tietojen ja menettelyjä koskevien tietojen laatu, mukaan lukien käyttäjäystävällisyys ja verkkopalveluiden saavutettavuus

Viite: Asetuksen 8 artikla verkkopalveluiden saavutettavuutta koskevista laatuvaatimuksista ja 9 artikla oikeuksia, velvollisuuksia ja sääntöjä koskevien tietojen laadusta.

Tausta

Palveluväylässä on tarjottava helppokäyttöistä, jäsenneltyä ja selkeästi esitettyä tietoa. Sisällön on oltava paikkansapitävää ja ajantasaista, ja siihen on merkittävä viimeisimmän päivityksen ajankohta. Siinä on oltava tiedot antaneen viranomaisen nimi sekä asiaankuuluvien neuvonta- ja ongelmanratkaisupalvelujen yhteystiedot. Sisällössä on mainittava viitteet säädöksiin, teknisiin eritelmiin ja suuntaviivoihin.

Jäsenvaltion viranomaisten hallinnoimien verkkosivustojen on oltava verkkosivustojen saavutettavuutta koskevien sääntöjen mukaisia (annettu Euroopan parlamentin ja neuvoston direktiivissä (EU) 2016/2102 (3)). Tämä vaatimus laajennetaan asetuksessa koskemaan palveluväylään kuuluvia komission hallinnoimia verkkosivustoja.

Komissio on Sinun Eurooppasi -portaalin hallinnoinnista saamiensa kokemusten perusteella ehdottanut alustavien ohjeiden antamista siitä, miten nämä vaatimukset voidaan täyttää.

Miten ja milloin?

Milloin Asia Toimija Vuoden 2019 kolmas–viimeinen neljännes Jaetaan komission antamat ohjeet toimivaltaisille viranomaisille tai sisällytetään ne nykyisiin verkkosisällön laadunhallinnan ohjeisiin. Laaditaan lähestymistapa palveluväylän kattaman verkkosisällön laadun seuraamiseksi. Kansalliset koordinaattorit Toimivaltaiset viranomaiset Vuoden 2019 kolmas neljännes – vuoden 2020 viimeinen neljännes Vaihdetaan säännöllisesti laatu- ja saatavuusstandardeja ja hyviä käytäntöjä. Kansalliset koordinaattorit osana palveluväylän koordinointiryhmää Vuoden 2020 viimeinen neljännes Kaikkien asiaankuuluvien tietojen on oltava laadultaan moitteettomia – asiaankuuluvia, saavutettavia ja asetuksen (EU) 2018/1724 vaatimusten mukaisia. Komissio Kansalliset koordinaattorit

Tavoite 1.3: Käännetään tiedot

Viite: Asetuksen 9–12 artikla kääntämisestä ja laatuvaatimuksista

Tausta

Jotta palveluväylän kautta tarjottavat palvelut olisivat laajan käyttäjäjoukon saavutettavissa, sääntöjä, menettelyjä ja palveluväylän kattamia neuvontapalveluja koskevien selitysten on oltava vähintään sellaisella kielellä, jota suurin osa käyttäjistä ymmärtää. Tämä kieli määritetään unionin viralliseksi kieleksi, jota ”mahdollisimman monet rajatylittävät käyttäjät ymmärtävät”. Asetuksen 12 artiklan 3 kohdassa selitetään, että tarkoitettu kieli on se, jota ”käyttäjät opiskelevat unionissa yleisimmin vieraana kielenä”. Käytännössä tämän kielen olisi oltava englanti useimmilla kansallisilla verkkosivustoilla. Kaikkialla EU:ssa sovellettavissa olevat oikeuksia ja menettelyjä koskevat tiedot käännetään komission verkkosivustoilla edelleen kaikille EU:n kielille.

Komissio tukee jäsenvaltioita tässä tehtävässä tarjoamalla niille käännöspalveluja (ihmisten tuottamina). Talousarvion rajoitteiden vuoksi tämän palvelun käytössä olisi asetettava etusijalle kaikkia liitteessä I lueteltuja aloja koskevat perustiedot. Sen jälkeen tulisivat mahdolliset lisätiedot, neuvontapalvelujen kuvaukset ja menettelyohjeet.

Miten ja milloin?

Milloin Asia Toimija Vuoden 2019 kolmas neljännes Kerrotaan jäsenvaltioille käännöspalvelujen järjestelyistä, mukaan lukien saatavilla olevat jäsenvaltiokohtaiset käännösmäärät sekä säännöt palvelun optimaaliselle käytölle. Komissio Vuoden 2019 kolmas–viimeinen neljännes Luodaan katsaus eri toimivaltaisten viranomaisten käännöstarpeisiin. Asetetaan tarpeet tärkeysjärjestykseen saatavilla olevan käännösmäärän perusteella. Kansalliset koordinaattorit Vuoden 2020 ensimmäinen neljännes Annetaan kansallisille koordinaattoreille linkki käännöspalveluun. Komissio Vuoden 2020 ensimmäinen–viimeinen neljännes – Toimitetaan käännöspyynnöt. Kansalliset koordinaattorit Vuoden 2020 toinen–kolmas neljännes Jaetaan käännösmäärät tarvittaessa uudelleen käännöspalvelujen optimaalisen käytön varmistamiseksi. Komissio Vuoden 2020 toinen–viimeinen neljännes Asetetaan käännökset saataville kansallisilla verkkosivustoilla. Kansalliset koordinaattorit

Tavoite 1.4: Eroon päällekkäisyyksistä

Viite: Asetuksen johdanto-osan 17 ja 55 kappale, 19 artiklan 6 kohta ja 30 artikla

Tausta

Asetuksessa kehotetaan jäsenvaltioita ja komissiota antamaan kullekin palveluväylässä tarvittavalle tiedolle yksi lähde ja välttämään osittaista tai täyttä päällekkäisyyttä mahdollisuuksien mukaan. Näin vältetään sekaannusten aiheutuminen käyttäjille, jotka löytävät eri portaaleista samasta aiheesta tietoja, jotka ovat samankaltaisia mutta eivät kuitenkaan täysin samanlaisia. Yksittäisten tietolähteiden käyttäminen myös tekee päivittämisestä helpompaa ja vähentää tietojen epäjohdonmukaisuutta.

Palveluväylässä saa olla vain sellaisia tietoja, jotka on tarkoitettu ainoastaan kansalaisille ja yrityksille ja joissa selitetään niiden oikeudet ja velvoitteet. Näitä tietoja ei pidä sekoittaa muuhun sisältöön, esimerkiksi tekeillä olevia toimintatapoja koskeviin tietoihin, joilla on eri kohderyhmä.

Komissio pyrkii sisällyttämään Sinun Eurooppasi -portaaliin (4) kansalaisille ja yrityksille tarkoitettua EU:n tason tietoa niiden oikeuksista sisämarkkinoilla.

Koimissio on yhdessä jäsenvaltioiden kanssa määrittänyt, mitkä liitteen I sisältämät aiheet on katettava Sinun Eurooppasi -portaalissa tai jollakin muulla komission hallinnoimalla verkkosivustolla ja mistä aiheista tiedotetaan kansallisesti.

Miten ja milloin?

Milloin Asia Toimija Vuoden 2019 kolmas neljännes – vuoden 2020 viimeinen neljännes Sisällytetään kaikki kansalaisille ja yrityksille tarkoitetut oikeuksia sisämarkkinoilla koskevat EU:n tason tiedot yksinomaan Sinun Eurooppasi -portaaliin lukuun ottamatta tapauksia, joissa tällaiset tiedot on sisällytettävä erillisen säädöksen perusteella luotuun EU:n portaaliin. Komissio Vuoden 2019 kolmas neljännes – vuoden 2020 viimeinen neljännes Erotetaan selkeästi toisistaan Sinun Eurooppasi -portaalissa esitetyt tiedot kansalaisiin ja yrityksiin sovellettavista säännöistä ja komission verkkosivustolla ja erillisillä pääosastojen verkkosivustoilla annettavat tiedot tekeillä olevista toimintatavoista. Komissio Vuoden 2019 kolmas neljännes – vuoden 2020 viimeinen neljännes Kehitetään yhdenmukaistettu lähestymistapa, joka kattaa erillisen säädöksen nojalla perustetut portaalit, jotta voitaisiin varmistaa esittämistavan yhtenäisyys ja välttää päällekkäisyydet. Komissio Vuoden 2019 kolmas neljännes – vuoden 2020 viimeinen neljännes Kehitetään kansallisella tasolla yhtenäinen lähestymistapa tiettyjä aiheita koskevien tietojen päällekkäisyyden välttämiseksi eri kansallisissa portaaleissa. Kansalliset koordinaattorit Toimivaltaiset viranomaiset

2. Kehitetään tietotekniikkaa, digitalisoidaan menettelyt, kerätään tietoja

Tavoite 2.1: Digitalisoidaan menettelyt

Viite: Asetuksen 6 artikla menettelyistä, jotka on tarjottava kokonaan sähköisesti

Tausta

Palveluväylän kautta käyttäjät pääsevät helposti kansallisiin hallintomenettelyihin. Siksi asetuksessa velvoitetaan kaikki jäsenvaltiot varmistamaan, että käyttäjät voivat hoitaa minkä tahansa liitteessä II luetellun menettelyn täysin sähköisesti. Tämä tarkoittaa, että käyttäjän olisi voitava hoitaa kaikki vaiheet sähköisesti etäältä ja sähköisen palvelun kautta. Asetuksessa esitetään myös esimerkinomainen luettelo erityisistä kriteereistä, joiden on täytyttävä (ks. 6 artikla).

Menettelyjen digitalisoinnin määräaika on joulukuu 2023, mutta jäsenvaltioiden olisi kuitenkin ryhdyttävä toimeen jo nyt ja etsittävä mahdollisuuksia vaatimusten täyttämiseen hyvissä ajoin osana käynnissä olevia sähköisen hallinnon ohjelmiaan.

EU:n ohjelmat auttavat jäsenvaltioita tämän tavoitteen saavuttamisessa. Näitä ohjelmia ovat muun muassa tutkimuksen ja innovoinnin puiteohjelma Horisontti 2020 (5), Verkkojen Eurooppa -väline (6), ISA2-ohjelma (7) ja EAKR (8). Toimivaltaisia viranomaisia kehotetaan ottamaan yhteys jäsenvaltionsa rahoitusohjelmista vastaaviin kansallisiin koordinaattoreihin.

Miten ja milloin?

Milloin Asia Toimija Vuoden 2019 kolmas–viimeinen neljännes Tarkistetaan, mitkä liitteeseen II sisältyvistä menettelyistä ovat jo saatavilla verkossa 6 artiklan vaatimusten mukaisesti. Nimetään toimivaltaiset viranomaiset. Jaetaan tiedot koordinointiryhmän kanssa. Kansalliset koordinaattorit Toimivaltaiset viranomaiset Vuoden 2019 kolmas–viimeinen neljännes Annetaan ohjeet ”täysin sähköisistä” menettelyistä, esimerkiksi tarkistuslista, esimerkkejä hyvistä käytännöistä, yhteentoimivuusperiaatteet. Komissio Vuoden 2020 ensimmäinen neljännes Yksilöidään jäljellä olevat puutteet. Jaetaan tiedot koordinointiryhmän kanssa. Kansalliset koordinaattorit Toimivaltaiset viranomaiset Vuoden 2020 ensimmäinen neljännes Keskustellaan liitteeseen II sisältyvien menettelyjen digitalisointiin liittyvistä hyvistä käytännöistä ja haasteista. Keskustellaan ISA2-ohjelman lomakegeneraattorin toteutettavuustutkimuksen tuloksista ja jatkotoimista. Keskustellaan kansallisten digitalisointitoimien (yhteis-)rahoitustarpeista ja -mahdollisuuksista. Kansalliset koordinaattorit osana koordinointiryhmää Vuoden 2020 toinen neljännes Laaditaan kansalliset työsuunnitelmat jäljellä olevien kansallisen tason puutteiden korjaamiseksi. Kansalliset koordinaattorit Vuoden 2020 kolmas neljännes – vuoden 2023 viimeinen neljännes Seurataan liitteeseen II sisältyvien menettelyjen digitalisoinnin edistymistä kaikissa jäsenvaltioissa. Koordinointiryhmä +/- vuoden 2023 viimeinen neljännes Kaikki liitteeseen II sisältyvät menettelyt ovat sähköisessä muodossa. Kansalliset koordinaattorit Toimivaltaiset viranomaiset

Tavoite 2.2: Varmistetaan rajatylittävien käyttäjien pääsy sähköisiin menettelyihin

Viite: Asetuksen 13 artikla sähköisten menettelyjen rajatylittävästä käyttömahdollisuudesta

Tausta

Asetuksessa säädetään, että jos menettelyn voi jo hoitaa sähköisesti, sen on oltava täysin rajatylittävien käyttäjien saatavilla. Tämä tarkoittaa, että jos menettely on tietyn jäsenvaltion kansalaisen käytettävissä, sen täytyy olla kokonaisuudessaan myös sellaisten käyttäjien käytettävissä, jotka tulevat toisesta jäsenvaltioista, asuvat toisessa jäsenvaltiossa mutta tulevat samasta jäsenvaltiosta tai ovat aiemmin asuneet, työskennelleet, opiskelleet ja harjoittaneet liiketoimintaa toisessa jäsenvaltiossa.

Jäsenvaltiot voivat tarvittaessa soveltaa rajatylittäviin käyttäjiin vaihtoehtoista, teknisesti erillistä teknistä ratkaisua. Tällaisissa tilanteissa on kuitenkin huolehdittava, että menettely varmasti johtaa samaan tulokseen kuin kansallisille käyttäjille tarjottu menettely eikä ole sitä raskaampi.

Erityistä huomiota on kiinnitettävä rajatylittäviin käyttäjiin kohdistuviin esteisiin, joita voivat olla esimerkiksi kansallista puhelinnumeroa, puhelinnumeron etuliitettä tai postinumeroa edellyttävien lomakekenttien käyttö, maksujärjestelmät, jotka eivät ole (laajalti) rajatylittävien käyttäjien saatavilla ja selitysten puuttuminen rajatylittävien käyttäjien ymmärtämällä kielellä. Lisäksi esteenä voi olla se, että sähköistä todistusmateriaalia ei voi toimittaa toisessa jäsenvaltiossa sijaitsevilta viranomaisilta tai se, että toisessa jäsenvaltiossa myönnettyä sähköistä tunnistautumisvälinettä ei hyväksytä.

Tietyillä aloilla (kuten palveludirektiivissä, ammattipätevyysdirektiivissä, julkisia hankintoja koskevissa direktiiveissä) rajatylittävien käyttäjien syrjimätön pääsy menettelyihin on jo lakisääteinen vaatimus, joka on lisänä Euroopan unionin toiminnasta tehdyssä sopimuksessa vahvistetulle syrjimättömyyden periaatteelle.

Miten ja milloin?

Milloin Asia Toimija Vuoden 2019 kolmas–viimeinen neljännes Laaditaan suuntaviivat ja käytännön tarkistuslista siitä, miten varmistetaan kansallisten sähköisten menettelyjen täysi saatavuus myös rajatylittäville käyttäjille. Komissio yhteistyössä kansallisten koordinaattorien kanssa Vuoden 2020 ensimmäinen–toinen neljännes Yksilöidään jäljellä olevat esteet (esim. tekniset, toiminnalliset, organisatoriset ja oikeudelliset esteet). Laaditaan suunnitelma esteisiin puuttumiseksi. Kansalliset koordinaattorit Toimivaltaiset viranomaiset Vuoden 2020 ensimmäinen neljännes Jaetaan suuntaviivat toimivaltaisten viranomaisten kanssa tai sisällytetään suosituksia sähköisten menettelyjen kehittämistä koskeviin voimassa oleviin laatua koskeviin suuntaviivoihin. Kansalliset koordinaattorit Vuoden 2020 ensimmäinen–viimeinen neljännes Vaihdetaan hyviä käytäntöjä koordinointiryhmässä. Seurataan edistymistä. Kansalliset koordinaattorit +/- vuoden 2023 viimeinen neljännes Sähköiset menettelyt ovat syrjimättömästi rajatylittävien käyttäjien saatavilla. Kansalliset koordinaattorit Toimivaltaiset viranomaiset

Tavoite 2.3: Edistetään EU:n tason tietoteknisten välineiden kehittämistä ja varmistetaan komission ja kansallisten tietoteknisten välineiden yhteentoimivuus

Viite: Asetuksen 21 artikla palveluväylää tukeviin tieto- ja viestintäteknisiin sovelluksiin liittyvistä vastuista

Tausta

Kuten asetuksessa säädetään, palveluväylän toiminta on mahdollista komission ja jäsenvaltioiden tiiviissä yhteistyössä kehittämien teknisten välineiden ansiosta. Niitä ovat hakuväline ja yhteinen neuvontapalveluhaku, joiden avulla loppukäyttäjät löytävät tietoa, menettelyjä ja neuvontapalveluja; palvelujen laatua koskeva käyttäjäpalauteväline; sisämarkkinoiden esteitä koskeva käyttäjäpalauteväline; käyttäjätilastojen keräysväline ja viranomaisten käyttöliittymänä toimiva koontinäyttö.

Laadusta saatua palautetta koskevien tietojen ja tilastotietojen keräämis- ja vaihtomenetelmistä säädetään täytäntöönpanosäädöksissä.

Komissio on teettänyt tutkimuksia, joiden perusteella näille välineille ehdotettiin teknistä perustaa, jossa määritetään vaatimukset, tietotekniikka-arkkitehtuuri ja yhteentoimivuusanalyysi. Komissio on kertonut tilanteen edistymisestä kansallisille koordinaattoreille.

Miten ja milloin?

Milloin Asia Toimija Vuoden 2019 kolmas neljännes Tiedotetaan koordinointiryhmälle palveluväylän tietoteknisiä välineitä koskevista komission tekemistä tutkimuksista (2018–2019). Komissio Hakuväline ja yhteinen neuvontapalveluhaku Vuoden 2019 viimeinen neljännes Tutkitaan, miten linkkien kerääminen linkkirekisteriin voidaan automatisoida. Komissio Kansalliset koordinaattorit Vuoden 2020 ensimmäinen neljännes Tiedotetaan kansallisille koordinaattoreille, miten linkkirekisteriin pääsee ja miten siihen liitetään linkkejä. Komissio Vuoden 2020 ensimmäinen neljännes Hakuvälineen ja linkkirekisterin testausvaihe, yhteisen neuvontapalveluhaun testaus. Komissio Kansalliset koordinaattorit Vuoden 2020 kolmas neljännes Komissio esittelee hakuvälineen ja yhteisen neuvontapalveluhaun beetaversion kansallisille koordinaattoreille. Komissio Kansalliset koordinaattorit Laatua koskeva käyttäjäpalaute ja käyttäjätilastot Vuoden 2019 kolmas–viimeinen neljännes Komissio kerää kansallisilta koordinaattoreilta lausunnot täytäntöönpanosäädöksistä. Komissio Kansalliset koordinaattorit Vuoden 2019 viimeinen neljännes – vuoden 2020 ensimmäinen neljännes Komissio kuulee kansallisia koordinaattoreita yhteisen käyttäjäpalautevälineen kehittämisestä. Komissio Kansalliset koordinaattorit Neuvontapalveluista vastaavat toimivaltaiset viranomaiset omissa verkostoissaan Vuoden 2020 toinen neljännes Annetaan delegoidut säädökset. Komissio Yhteistä digitaalista palveluväylää koskevaa asetusta käsittelevä komitea Vuoden 2020 ensimmäinen–toinen neljännes Kartoitetaan, millä palveluväylään kuuluvilla kansallisilla verkkosivustoilla on käytössä palauteväline ja tilastojen keräämisväline ja minkä verkkosivustojen on liityttävä yhteiseen käyttäjäpalautevälineeseen ja/tai hankittava uusi tilastojen keräämisväline. Komissio Kansalliset koordinaattorit Vuoden 2020 ensimmäinen–toinen neljännes Kehitetään laatua koskeva palauteväline ja käyttäjätilastojen keräämisväline. Komissio Vuoden 2020 kolmas neljännes Annetaan kansallisille koordinaattoreille linkki yhteiseen käyttäjäpalautevälineeseen. Komissio Vuoden 2020 viimeinen neljännes Varmistetaan, että kussakin palvelussa, joka kuuluu palveluväylään ja jossa ei ole käytössä täytäntöönpanosäädöksen vaatimusten mukaista palautevälinettä, on linkki yhteiseen käyttäjäpalautevälineeseen. Vaihtoehtoisesti varmistetaan, että käytössä olevan palautevälineen kautta kerätty palaute on täytäntöönpanosäädöksen mukaista ja että sovitut tiedot annetaan saataville yhteisen koontinäytön kautta. Kansalliset koordinaattorit Toimivaltaiset viranomaiset Vuoden 2020 viimeinen neljännes Varmistetaan, että tilastojen kerääminen tapahtuu täytäntöönpanosäädöksen mukaisesti ja että sovitut tiedot annetaan komission ja muiden kansallisten koordinaattorien saataville. Kansalliset koordinaattorit Toimivaltaiset viranomaiset Sisämarkkinoiden esteitä koskeva käyttäjäpalaute Vuoden 2019 kolmas neljännes Komissio kuulee kansallisia koordinaattoreita sisämarkkinoiden esteitä koskevan käyttäjäpalautevälineen sekä neuvontapalveluista saatavien yhdistettyjen tietojen keräysjärjestelmän kehittämisestä. Komissio Kansalliset koordinaattorit Vuoden 2019 viimeinen neljännes – vuoden 2020 kolmas neljännes Kehitetään tietoteknisiä välineitä. Komissio Yhteinen koontinäyttö Vuoden 2020 ensimmäinen neljännes Komissio esittelee kansallisille koordinaattoreille beetaversion välineestä, joka toimii rajoitetulla kapasiteetilla: se lähettää linkkejä rekisteriin ja toimittaa käännöspyyntöjä. Komissio Kansalliset koordinaattorit Vuoden 2020 ensimmäinen neljännes Tiedotetaan kansallisille koordinaattoreille, miten linkkejä lähetetään rekisteriin ja miten käännöspyynnöt toimitetaan. Komissio Vuoden 2020 ensimmäinen–kolmas neljännes Saatetaan yhteinen koontinäyttö täysin valmiiksi. Komissio Vuoden 2020 kolmas neljännes Tiedotetaan kansallisille koordinaattoreille, miten yhteiseen koontinäyttöön pääsee ja miten sitä käytetään. Komissio Vuoden 2020 viimeinen neljännes Otetaan palveluväylä käyttöön.

Tavoite 2.4: Yhden kerran periaate

Viite: Asetuksen 14 artikla rajatylittävää automaattista todistusmateriaalin vaihtoa koskevasta teknisestä järjestelmästä ja yhden kerran periaatteen soveltamisesta

Tausta

Komissio perustaa asetuksen mukaisesti yhteistyössä jäsenvaltioiden kanssa teknisen järjestelmän, jolla vaihdetaan todistusmateriaalia asetuksen liitteessä II luetelluissa sähköisissä menettelyissä sekä palveludirektiivin (9), ammattipätevyysdirektiivin (10) ja kahden julkisia hankintoja koskevan Euroopan parlamentin ja neuvoston direktiivin (2014/24/EU (11) ja 2014/25/EU (12)) sisältämissä menettelyissä.

Miten ja milloin?

Milloin Asia Toimija Vuoden 2019 ensimmäinen neljännes – vuoden 2020 kolmas neljännes Yhden kerran periaatetta koskeva valmistelutoimi Verkkojen Eurooppa -välineessä: analysoidaan käytössä olevia teknisiä ratkaisuja (yhden kerran periaate -hankkeessa ja kansallisella tasolla käytössä olevat ratkaisut), jaetaan kokemuksia, tuetaan rajatylittävää yhteentoimivuutta ja arvioidaan jäsenvaltioiden valmiuksia. Komissio Kansalliset koordinaattorit Toimivaltaiset viranomaiset Vuoden 2019 kolmas neljännes Tiedotetaan kansallisille koordinaattoreille yhden kerran periaatteeseen perustuvien pilottitoimien ja tutkimusten tilasta ja tuloksista. Komissio Vuoden 2019 kolmas neljännes – vuoden 2021 toinen neljännes Arvioidaan kansallisen tason digitaalisten menettelyjen kunto, jotta yhden kerran periaatetta voitaisiin soveltaa niissä. Laaditaan työsuunnitelma puutteiden korjaamiseksi. Kansalliset koordinaattorit Toimivaltaiset viranomaiset Vuoden 2019 kolmas neljännes – vuoden 2020 toinen neljännes Toteutetaan mahdollisuuksien mukaan pilottihanke, johon kuuluu entistä enemmän palveluväylämenettelyjä. Komissio Kansalliset koordinaattorit Toimivaltaiset viranomaiset Vuoden 2020 ensimmäinen–kolmas neljännes Keskustellaan täytäntöönpanosäädöksen sisällöstä. Komissio Kansalliset koordinaattorit Toimivaltaiset viranomaiset Vuoden 2020 kolmas–viimeinen neljännes Komissio kerää kansallisilta koordinaattoreilta lausuntoja täytäntöönpanosäädösluonnoksesta sekä kehitteillä olevista keskeisistä ja yleisluonteisista palveluista. Komissio Kansalliset koordinaattorit +/- vuoden 2021 toinen neljännes Annetaan täytäntöönpanosäädös. Komissio +/- vuoden 2023 viimeinen neljännes Yhden kerran periaatteen mukainen tekninen järjestelmä on käyttövalmis.

3. Neuvontapalvelut

Tavoite 3.1: Varmistetaan neuvontapalveluja koskevan tiedon saatavuus ja laatu

Viite: Asetuksen 7 artikla neuvonta- ja ongelmanratkaisupalvelujen käyttömahdollisuuksista, 11 artikla neuvonta- ja ongelmanratkaisupalveluja koskevien tietojen laadusta ja 16 artikla neuvonta- ja ongelmanratkaisupalveluihin liittyvistä laatuvaatimuksista

Tausta

Palveluväylän kautta käyttäjät pääsevät helposti käyttämään useita neuvontapalveluja. Käyttökokemuksen optimoimiseksi loppukäyttäjien tulisi ennen neuvontapyynnön tekemistä lisäksi tietää, mitä tällaisilta palveluilta voi odottaa ja millä ehdoilla niitä voi käyttää. Neuvontapalvelujen on lisäksi 11 artiklan mukaisesti julkaistava sähköisesti selkeä ja helppokäyttöinen selitys tarjottavista palveluista. Jotta suurin osa käyttäjistä voisi ymmärtää selityksen, sen on oltava lähtökohtaisesti englanniksi (unionin virallinen kieli, ”jota mahdollisimman monet rajatylittävät käyttäjät ymmärtävät”, kuten tavoitteessa 1.3 todetaan). Neuvontapalvelujen olisi muiden palveluväylän palvelujen tapaan oltava korkealaatuisia ja asetuksessa lueteltujen laatuvaatimusten mukaisia. Laatua seurataan käyttäjäpalautteen ja -tilastojen avulla.

Nämä vaatimukset ovat sitovia asetuksen liitteessä III lueteltujen neuvontapalvelujen osalta. Komissio on kartoittanut tilanteen ja yksilöinyt näitä palveluja koskevat puutteet.

Komissio ja kansalliset koordinaattorit voivat ottaa mukaan myös muita neuvontapalveluja, jos ne täyttävät asetuksessa säädetyt ehdot. Vuosina 2019 ja 2020 valmistellaan ensisijaisesti sellaisten neuvontapalvelujen sisällyttämistä, joita komissio on rahoittanut tai yhteisrahoittanut ja/tai hallinnoinut. Niitä ovat muun muassa Euroopan kuluttajakeskukset, teollis- ja tekijänoikeuksien neuvontapalvelu, palveluväylään kuuluvia aiheita käsittelevä Yritys-Eurooppa-verkoston osa, SOLVIT-verkosto ja Sinun Eurooppasi -neuvonta.

Käyttäjien tarpeiden täyttämiseksi kansalliset koordinaattorit voivat tarvittaessa ehdottaa komissiolle yksityisten tai osittain yksityisten neuvontapalvelujen ottamista mukaan, jos ne täyttävät palveluväylän laatuvaatimukset.

Miten ja milloin?

Liitteeseen III sisältyvät palvelut:

Milloin Asia Toimija Vuoden 2019 kolmas neljännes Annetaan kansallisille koordinaattoreille tarkistuslista tarkistettavista laatuvaatimuksista, mukaan lukien neuvontapalveluja koskevien tietojen antaminen. Komissio Vuoden 2019 kolmas neljännes – vuoden 2020 toinen neljännes Korjataan havaitut puutteet. Toimivaltaiset viranomaiset kansallisten koordinaattorien koordinoimina Vuoden 2020 ensimmäinen–toinen neljännes Annetaan komissiolle neuvontapalveluhakuun sisällytettävien neuvontapalvelujen linkit, kuvaukset ja yhteystiedot. Toimivaltaiset viranomaiset kansallisten koordinaattorien kautta Vuoden 2019 kolmas neljännes – vuoden 2020 toinen neljännes Käydään säännöllistä keskustelua laatustandardeista, palveluja koskevien tietojen välitystavoista ja hyvistä käytännöistä. Palveluväylän koordinointiryhmä Vuoden 2020 kolmas–viimeinen neljännes Testataan neuvontapalveluhakua, korjataan viat ja tehdään parannuksia. Komissio Vuoden 2020 viimeinen neljännes Neuvontapalveluhaku otetaan käyttöön.

Komission rahoittamat ja/tai hallinnoimat palvelut, jotka haluavat osallistua:

Milloin Asia Toimija Viim. vuoden 2019 kolmannella neljänneksellä Osallistumishalukkuus ilmaistaan. Komissio keskusteltuaan toimivaltaisten viranomaisten kanssa niiden verkostoissa Vuoden 2019 kolmas neljännes Selitetään kansallisille koordinaattoreille ja toimivaltaisille viranomaisille menettelyn kulku ja annetaan tarkistuslista tarkistettavista laatuvaatimuksista ennen uuden sisällytettävän palvelun ehdottamista, mukaan lukien neuvontapalvelua koskevien tietojen antaminen. Komissio Vuoden 2019 kolmas neljännes Vallitsevan tilanteen analysointi saatetaan päätökseen ja puutteet yksilöidään. Komissio keskusteltuaan toimivaltaisten viranomaisten kanssa Vuoden 2019 kolmas neljännes Tiedotetaan palveluväylän koordinointiryhmälle osallistumishalukkuudesta ja analyysin tuloksista. Komissio Vuoden 2019 kolmas neljännes – vuoden 2020 toinen neljännes Korjataan havaitut puutteet. Toimivaltaiset viranomaiset komission (verkostojen) koordinoimina Vuoden 2020 ensimmäinen neljännes Palveluväylän koordinointiryhmälle raportoidaan käynnissä olevasta työstä. Komissio Vuoden 2020 ensimmäinen–toinen neljännes Annetaan komissiolle neuvontapalveluhakuun sisällytettävien neuvontapalvelujen linkit, kuvaukset ja yhteystiedot. Toimivaltaiset viranomaiset komission kautta Vuoden 2019 kolmas neljännes – vuoden 2020 toinen neljännes Käydään säännöllistä keskustelua laatustandardeista, palveluja koskevien tietojen välitystavoista ja hyvistä käytännöistä. Toimivaltaiset viranomaiset komission (verkostojen) koordinoimina Vuoden 2020 kolmas neljännes Tiedotetaan koordinointiryhmälle kaikkien vaatimusten täyttymisestä. Toimitetaan komissiolle vielä puuttuvat neuvontapalveluhakuun sisällytettävät osat. Toimivaltaiset viranomaiset komission kautta Vuoden 2020 kolmas–viimeinen neljännes Testataan neuvontapalveluhakua, korjataan viat ja tehdään parannuksia. Komissio Vuoden 2020 viimeinen neljännes Neuvontapalveluhaku otetaan käyttöön.

4. Tunnettuuden edistäminen

Tavoite 4.1: Edistetään palveluväylän tunnettuutta

Viite: Asetuksen 22 ja 23 artikla tunnettuuden edistämisestä, nimestä, logosta ja laatumerkistä

Tausta

Your Europe -palveluväylän kautta käyttäjät pääsevät helposti käyttämään useita korkealaatuisia palveluja. Your Europe -palveluväylää ja sen tarjoamien palvelujen luotettavuutta on mainostettava loppukäyttäjille.

Tätä tarkoitusta varten komissio valitsi Your Europe -portaalin laatumerkiksi logon tiiviissä yhteistyössä palveluväylän koordinointiryhmän kanssa (13). Logo ja sen käyttöä koskevat suuntaviivat on toimitettu kansallisille koordinaattoreille. Logon ja palveluväylään johtavan linkin on oltava näkyvissä ja käytettävissä kaikilla palveluväylään kuuluvilla verkkosivustoilla.

Lisäksi komission ja jäsenvaltioiden on parannettava Your Europe -portaalin löydettävyyttä ja tunnettuutta loppukäyttäjien keskuudessa. Your Europe -portaalin ja siihen kuuluvien verkkosivustojen edistämistoimia on tarpeen koordinoida.

Miten ja milloin?

Milloin Asia Toimija Vuoden 2019 kolmas neljännes – vuoden 2020 viimeinen neljännes Valmistellaan logon lisäämistä linkkirekisteriin tuleviin verkkosivustoihin. Komissio Kansalliset koordinaattorit Toimivaltaiset viranomaiset Vuoden 2019 kolmas neljännes – vuoden 2020 viimeinen neljännes Valmistellaan palveluväylään johtavan linkin lisäämistä kaikkiin linkkirekisteriin tuleviin verkkosivustoihin. Komissio Kansalliset koordinaattorit Toimivaltaiset viranomaiset Vuoden 2020 viimeinen neljännes Varmistetaan, että logo ja linkki lisätään kaikkiin linkkirekisterissä oleviin verkkosivustoihin. Komissio Kansalliset koordinaattorit Toimivaltaiset viranomaiset Vuoden 2019 kolmas neljännes – vuoden 2020 viimeinen neljännes Optimoidaan Your Europe -portaalin löytyminen hakukoneissa, jotka ovat suuren yleisön käytettävissä. Komissio Vuoden 2019 kolmas neljännes – vuoden 2020 viimeinen neljännes Edistetään palveluväylän tunnettuutta kansallisten ja paikallisten toimivaltaisten viranomaisten keskuudessa. Kansalliset koordinaattorit Komissio Vuoden 2019 kolmas neljännes – vuoden 2020 toinen neljännes Laaditaan koordinoitu viestintäsuunnitelma. Komissio Kansalliset koordinaattorit Vuoden 2020 kolmas–viimeinen neljännes Pannaan viestintäsuunnitelma täytäntöön. Komissio Kansalliset koordinaattorit Toimivaltaiset viranomaiset

(1) EUVL L 295, 21.11.2018, s. 1.

(2) Ja oikeudellisella perusteella luoduilla komission verkkosivustoilla.

(3) EUVL L 327, 2.12.2016, s. 1.

(4) Lukuun ottamatta oikeudellisella perusteella luotuja komission verkkosivustoja.

(5) https://ec.europa.eu/info/funding-tenders/opportunities/portal/screen/programmes/h2020

(6) https://ec.europa.eu/inea/en/connecting-europe-facility

(7) https://ec.europa.eu/isa2/isa2_en

(8) Euroopan aluekehitysrahasto.

(9) Euroopan parlamentin ja neuvoston direktiivi 2005/36/EY (EUVL L 255, 30.9.2005, s. 22).

(10) Euroopan parlamentin ja neuvoston direktiivi 2006/123/EY (EUVL L 376, 27.12.2006, s. 36.

(11) EUVL L 94, 28.3.2014, s. 65.

(12) EUVL L 94, 28.3.2014, s. 243.

(13) Prosessi on kesken ja se on määrä saada valmiiksi tämän vuoden työohjelman hyväksymisen yhteydessä.